CELEX: 62021TN0040
Language: et
Date: 2021-01-25 00:00:00
Title: Kohtuasi T-40/21: 25. jaanuaril 2021 esitatud hagi – Slovakkia versus komisjon

22.3.2021   
            
            
               ET
            
            
               Euroopa Liidu Teataja
            
            
               C 98/30
            
         
      25. jaanuaril 2021 esitatud hagi – Slovakkia versus komisjon
      (Kohtuasi T-40/21)
      (2021/C 98/34)
      Kohtumenetluse keel: slovaki
      
         Pooled
      
      
         Hageja: Slovaki Vabariik (esindaja: advokaat B. Ricziová)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 18. novembri 2020. aasta rakendusotsus (EL) 2020/1734, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1), osas, milles Slovaki Vabariigi suhtes kohaldatakse finantskorrektsiooni seoses meetmega „Tootmiskohustusega sidumata otsetoetused“ eelarveaasta 2016 eest (taotlusaastad 2013 ja 2014), kogusummas 19 656 905,11 eurot;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hageja põhjendab hagi ühe väitega, mille kohaselt rikuti Euroopa Parlamendi ja nõukogu määruse (EL) nr 1306/2013 (2) artikli 52 lõike 4 punkti a, koostoimes komisjoni rakendusmääruse (EL) nr 908/2014 (3) artikli 34 lõikega 2, sest Slovaki Vabariigi suhtes ei kohaldatud neis sätetes ette nähtud menetluslikke tagatisi.
      Hageja toob esitatud väites esile, et komisjon jättis rakendusotsuse 2020/1734 alusel Euroopa Liidu rahastamisest välja Slovakkia Vabariigi poolt EAGF raames kantud kulud summas 19 656 905,11 eurot, vastavalt finantskorrektsioonile seoses meetmega „Tootmiskohustusega sidumata otsetoetused“ eelarveaasta 2016 eest (ühtse pindalatoetuse kava – puudused põldude identifitseerimise süsteemi (LPIS) ajakohastamise kvaliteedis, kohapealsete kontrollide kvaliteedis ja tagasinõudmiste algatamises – taotlusaasta 2015). Hageja sõnul on nimetatud summas arvesse võetud taotlusaastaid 2013 ja 2014, mis ei olnud kontrolli ese.
      
         (1)  ELT 2020, L 390, lk 10.
      
         (2)  Euroopa Parlamendi ja nõukogu 17. detsembri 2013. aasta määrus (EL) nr 1306/2013, ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT 2013, L 347, lk 549).
      
         (3)  Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT 2014, L 255, lk 59).